สวัสดีค่ะ พอดีอยากทราบว่า ฉันเป็นตุ่มในจมูกค่ะ ทั้งสองข้างเลย ข้างซ้ายตุ่มใหญ่ เป็นหัวสีขาวขุ่น ไม่มีอาการปวด เจ็บเลย ข้างที่สองเป็นตุ่มเช่นกันลักษณะเหมือนกัน ไม่ปวด ไม่เจ็บ แต่ฝั่งขวาเกิดหลังจากเสริมจมูกค่ะ อยากทราบว่ามันเป็นอาการร้ายแรงไหมคะ สามารถรักษากับแพทย์ทั่วไปได้ไหมได้คะ
สวัสดีค่ะ อาการตุ่มในจมูก หัวสีขาวขุ่น ไม่เจ็บ เป็นทั้งสองข้างดังกล่าวมานั้น อาจจะเกิดจาก การมีรูขุมขนอักเสบหรือติดเชื้อ ซึ่งถ้าติดเชื้อแบคทีเรียร่วมด้วย อาจเห็นเป็นตุ่มฝีหนอง การมีริดสีดวงจมูก ตุ่มจากภูมิแพ้จมูก การติดเชื้อต่างๆในโพรงจมูก หรืออาจสัมพันธ์กับการผ่าตัดหรือการใส่สารเติมเต็มเข้าไปในจมูก คือเป็นปฎิกิริยาของร่างกายตอบสนองขึ้นมา เป็นต้นควรสังเกตอาการว่าตุ่มดังกล่าวกดเจ็บ โตเร็ว ลุกลามไปตำแหน่งข้างเคียงหรือไม่ หากไม่สบายใจ ควรแจ้งให้แพทย์ผู้รักษาหรือแพทย์ที่ไปทำจมูกด้วยทราบ แพทย์อาจต้องตรวจร่างกายดูลักษณะของตุ่มดังกล่าวว่าอาจจะเกี่ยวข้องกับการผ่าตัดได้หรือไม่ อาจไปพบแพทย์ทั่วไปดูก่อน และแจ้งประวัติเรื่องทำจมูกให้ทราบ ซึ่งหากแพทย์สงสัยว่าเกี่ยวข้องกันก็อาจส่งพบแพทย์ที่ทำการผ่าตัดต่อไปเบื้องต้นไม่ไปกดหรือบีบบริเวณที่มีตุ่ม ถ้ามีสารคัดหลั่งใดๆออกมาให้ใช้ผ้าสะอาดเช็ดหรือซับเบาๆได้ หลีกเลี่ยงการสั่งจมูกแรงๆ